Kimia Alizadeh , eina íranska konan sem hefur unnið til verðlauna á ólympíuleikum , tilkynnti laugardaginn 11. janúar að hún yfirgefið land sitt . Hún segir að stjórnkerfi þess einkennist af „ hræsni og fulltrúar stjórnvalda niðurlægi íþróttamenn og „ noti “ þá í pólitískum tilgangi . „ Á ég að hefja mál mitt með halló , bless eða samúðarkveðjur ? “ skrifaði hún á Instagram í framhaldi af því að íranskt flugskeyti grandaði af slysni úkraínskri farþegavél með 176 manns um borð Á ólympíuleikunum í Ríó 2016 hlaut Alizadeh bronsverðlaun í taek-won-do . Fyrir utan að saka írönsk stjórnvöld um „ hræsni “ sagði hún þau „ ljúga “ , beita „ ranglæti “ og „ smjaðri “ . Hún sagðist ekki vilja annað en „ taek-won-do , öryggi og hamingjusamt og heilbrigt líf “ . Aluzadeh er 21 árs og segist vera : „ Ein af milljónum kúgaðra kvenna í Íran sem þeir hafa spilað á árum saman . Ég klæddist alltaf eins og þeir vildu . Ég endurtók allt sem þeir sögðu mér að segja . Engin okkar skiptir þá neinu . Enginn bauð mér til Evrópu , “ segir hún án þess að upplýsa hvar hún sé . AFP-fréttastofan segir að það hafi valdið uppnámi í Íran fimmtudaginn 9. janúar þegar fréttist að Alizadeh hefði horfið . Íranski þingmaðurinn Abdolkarim Hosseinzadeh krefst skýringa , hann sakar „ óhæfa embættismenn “ um að leyfa írönskum „ mannauði að flýja “ landið . Hálfopinbera fréttastofan ISNA sagði í frétt á fimmtudaginn : „ Áfall fyrir taek-won-do í Íran . Kimia Alizadeh er flutt til Hollands . “ Líklega mundi hún æfa þar fyrir ólympíuleikana 2020 í Tókío . Hún ætlaði ekki að keppa fyrir Íran . Í færslu sinni á Instagram sagði Alizadeh ekkert um áform sín en fullvissaði „ kæru írönsku þjóðina “ um að áfram yrði hún „ barn Írans “ .